
Kontiolahden seurakunta/Vaalilautakunta 2026
                Pöytäkirja 2/2026

Aika 	16.9.2026 klo 13.30
Paikka         Kontiolahden seurakuntakeskus, pieni sali, Keskuskatu 26.
Vaalilautakunta 
Läsnä	
Ilpo Saarelainen  pj 
Pekka Ripatti, jäsen 
Marjatta Kinnunen, jäsen,
Alpo Pietarinen, jäsen poissa, tilalla Seppo Kröger.
Johanna Saarenmäki, jäsen
 
Jukka Reinikainen,  siht. 

Muut paikallaolijat 
Pertti Haukka, vaaliyhdistyksen asiamies 
 
Asiat
1 §	Kokouksen avaus
	Puheenjohtaja avasi kokouksen klo 13.30.
2 § 	Kokouksen laillisuus ja päätösvaltaisuus 
Vaalilautakunta on päätösvaltainen, kun enemmän kuin puolet jäsenistä on läsnä. (KL 10:15).	 
	Esitys: 
	Todetaan kokous lailliseksi ja päätösvaltaiseksi.
	Päätös:
	Todettiin.
3 § 	Pöytäkirjantarkastajien valinta
	Esitys: 
Valitaan kaksi pöytäkirjantarkastajaa. 
Päätös:
Pöytäkirjantarkastajiksi valittiin Johanna Saarenmäki ja Marjatta Kinnunen.
4 §	Äänioikeutettujen luettelon tarkastaminen
	Esitys: 
	Merkitään äänioikeutettujen luettelon tarkastamispöytäkirja tiedoksi. Liite 3. 
	Päätös: 
	Merkittiin tiedoksi.
5 §	Valitsijayhdistysten perustamisasiakirjojen tarkastaminen
KJ 9:14 
Vaalilautakunta tarkastaa perustamisasiakirjat niihin sisältyvine ehdokaslistoineen viimeistään syyskuun 16 päivänä pidettävässä kokouksessa. Määräajan päättymisen jälkeen jätetty perustamisasiakirja on jätettävä tutkimatta. Tutkimatta jättämisestä on ilmoitettava valitsijayhdistyksen asiamiehelle tai, jos asiamiestä ei ole nimetty, jollekin perustamisasiakirjan allekirjoittajista. 
Vaalilautakunnan tulee varata valitsijayhdistykselle tilaisuus antaa selitys tai tehdä oikaisu, jos: 
1) nimetty ehdokas ei ole vaalikelpoinen tai jos henkilö on nimetty saman toimielimen jäsenten vaalissa useamman kuin yhden valitsijayhdistyksen ehdokkaaksi;
2) ehdokaslistan nimitys on 11 §:n 2 momentin vastainen tai jos sama nimitys on ehdotettu useamman kuin yhden valitsijayhdistyksen nimitykseksi; 
3) ehdokaslista on muutoin virheellinen tai puutteellinen;
4) valitsijayhdistystä ei ole perustettu laillisesti. 
Selityksen tai oikaisun pyytämisestä on annettava todisteellinen tieto valitsijayhdistyksen asiamiehelle tai, jos asiamiestä ei ole nimetty, jollekin perustamiskirjan allekirjoittajista. Samalla on ilmoitettava havaittu virhe tai puute tai muu tarvittava lisäselvitys sekä määräaika, jonka kuluessa oikaisun tai täydennyksen saa toimittaa. Vaalilautakunnan on ilmoitettava 2 momentin 1 kohdassa tarkoitetusta huomautuksesta myös ehdokkaalle. 
Perustamisasiakirjat on hyväksyttävä, jos niiden johdosta ei ole esitetty huomautuksia tai päätetty vaatia lisäselvityksiä.
		KJ 9:15,1
Valitsijayhdistyksen asiamiehellä tai, jos asiamiestä ei ole nimetty, perustamiskirjan allekirjoittajalla on oikeus viimeistään lokakuun 1 päivänä ennen kello 16 tehdä oikaisu sekä täydentää perustamisasiakirjaa. Saman ajan kuluessa hänellä on oikeus tehdä ehdokkaan nimeä, arvoa, ammattia tai tointa, osoitetta tai tarkempaa asuinpaikkaa koskevia tarkistuksia.
Esitys:
	Tarkastetaan valmistavasti valitsijayhdistysten perustamisasiakirjat niihin sisältyvine ehdokaslistoineen. 
· mahdollisten selvitysten ja oikaisujen pyytäminen valitsijayhdistyksiltä 1.10.2026 mennessä Liite 4, Liite 5, Liite 6
· hyväksytään perustamisasiakirjat, jotka eivät vaadi lisäselvityksiä. 
	Päätös:
Yhteinen seurakuntamme -valitsijayhdistykseen on tullut ti 15.9.2026 klo 16 mennessä 29 ehdokashakemusta. Muita ehdokaslistoja ei ole tullut vaaleihin.

”Yhteinen seurakuntamme” vaaliyhdistyksen perustamisasiakirja on tarkastettu ja se on perustettu laillisesti. Kaikki sen ehdokkaat ovat vaalikelpoisia.

Kirkkojärjestyksen 9 luku 48 pykälän 2 momentin mukaan valitsijayhdistyksellä on mahdollisuus ilmoittaa ehdokaslistan yhteydessä sen varalta, ettei muita hyväksyttyjä ehdokaslistoja anneta, ketkä ehdokkaista tulevat varsinaisiksi jäseniksi ja missä järjestyksessä muut tulevat varajäseniksi ilman äänestystä.
Suostumuksensa varajäseniksi ja varavaltuutetuiksi ovat ilmaisseet Sini Tuunanen, Pauliina Kainulainen, Teppo Pitkänen ja Mirja Tapio.

Vaalilautakunnassa päädyttiin näin olleen yksimielisesti valitsijayhdistyksen asiamiehen Pertti Haukan läsnäolleessa toteamaan, ettei Kontiolahden seurakunnassa järjestetä Seurakuntavaaleja 2026, vaan valitsijayhdistys nimeää listalla tulleet ehdokkaat varsinaisiksi jäseniksi ja varajäseniksi. 

Vaalilautakunta pyytää "Yhteinen seurakuntamme" -valitsijayhdistystä nimeämään 25 varsinaista jäsentä kirkkovaltuustoon ja neljä varajäsentä numerojärjestyksessä kirkkovaltuustoon 1.10.2026 pidettävään Vaalilautakunnan 3. kokoukseen.


6 §	Päätös äänestyspaikoista, ennakkoäänestyksen ja kotiäänestyksen järjestämisestä sekä vaalitoimitsijoiden ja vaaliavustajien valinnasta
KJ 9:19,1
Vaalilautakunnan tulee 14 §:n 1 momentissa tarkoitetussa kokouksessa:
1) määrätä äänestyspaikat ja vaalihuoneistot;
2) määrätä ennakkoäänestystä varten yksi tai useampi vaalitoimitsija ja päättää muista ennakkoäänestystä koskevista asioista sekä laatia ennakkoäänestystä koskeva kuulutus; 
3) valita vaaliavustajat ja päättää muista vaalin valmisteluun liittyvistä toimenpiteistä, jollei niistä ole tehty aikaisemmin päätöstä; 
4) valita tarvittaessa kolme tai useampia ennakkoäänten laskijoita huolehtimaan ennakkoäänten laskennasta jäljempänä 44 §:n 2 momentissa säädetyllä tavalla.
Esitys:
· Määrätään äänestyspaikka tai, jos seurakunta on jakautunut äänestysalueisiin, äänestyspaikat varsinaisena äänestyspäivänä. 
· Määrätään ennakkoäänestyspaikka, joka on auki jokaisena ennakkoäänestyspäivänä klo 9–18, ja muut ennakkoäänestyspaikat. 
· Päätetään minä kellonaikoina äänestys äänestyspaikassa/paikoissa ja ennakkoäänestyspaikassa/paikoissa tapahtuu sekä päätös siitä, ketkä vaalilautakunnan jäsenistä ja varajäsenistä ovat kussakin äänestyspaikassa ja tarvittaessa myös ennakkoäänestyspaikassa mukana. 
· Päätetään muut vaalitoimitsijat ennakkoäänestystä sekä kotiäänestystä varten.
· Valitaan vaaliavustajat
· Päätetään tarvittaessa muista äänestystä sekä ennakkoäänestystä ja kotiäänestystä koskevista käytännön asioista 
Päätös:
Kontiolahden seurakunnassa ei järjestetä seurakuntavaaleja 2026, joten pykälä 6 asioista ei päätetty.
7 §	Ennakkoäänestystä koskeva kuulutus
	Vaalilautakunnan on laadittava viimeistään 16.9.2026 pidettävässä kokouksessa ennakkoäänestystä koskeva kuulutus. (KJ 9:19,1 2 kohta) 
	Kuulutus ennakkoäänestyspaikoista ja -ajoista on julkaistava seurakunnan verkkosivuilla, tarvittaessa myös seurakunnan ilmoitustaululla, viimeistään 26.10.2026 sekä ilmoitettava kuulutuksesta lehdessä viimeistään 29.10.2026. Verkkosivuilla ja tarvittaessa ilmoitustaululla julkaistu kuulutus on pidettävä esillä ennakkoäänestyksen päättymiseen asti. 
	Esitys:
	Laaditaan ennakkoäänestystä koskeva kuulutus ja ilmoitus lehteen Liite 7 ja Liite 8
	Päätös:
	Kontiolahden seurakunnassa ei järjestetä seurakuntavaaleja 2026, joten pykälä 7 asioista ei päätetty.

8 §	Muut asiat
· laaditaan tarvittaessa äänestyssuojien ja vaaliuurnan tilaus kunnan vaalivälineistön varastosta
· valitaan tarvittaessa kolme tai useampia ennakkoäänten laskijoita huolehtimaan ennakkoäänten laskennasta KJ 9:44,2 momentissa säädetyllä tavalla. (Jos ennakkoääniä on annettu enemmän kuin 50 ja voidaan perustellusti arvioida, että vaalipäivänä äänioikeuttaan käyttää enemmän kuin 50 henkilöä, voidaan ennakkoäänestyksessä annettujen, vaalikuorissa olevien äänestyslippujen laskeminen aloittaa vaalipäivänä vaalilautakunnan määräämänä aikana, kuitenkin aikaisintaan kuusi tuntia ennen äänestyksen päättymistä. […])
· valitaan tarvittaessa vaalien laskentajärjestelmän vastuuhenkilö
9 §	Seuraava kokous
· 1.10.2026 kello 16.00
10 § 	Kokouksen päättäminen
	Puheenjohtaja antaa tarvittavan muutoksenhakuohjauksen. 
	Puheenjohtaja päätti kokouksen kello 14.20.

